'Nuwe Cheetahs sal moet uithaal en wys' | Netwerk24
Boer van Louisenhof se moord steeds ondersoek
Dit was 'n koue wintersaand, die aand van Sondag 2 Junie 2019, toe Stefan Smit (62), 'n bekende wynboer van Stellenbosch, in sy huis op die wynlandgoed Louisenhof buite Stellenbosch doodgeskiet is.
Net sleutels weg ná sanger se skietdood op plaas
Net 'n bos sleutels is glo gesteel in die voorval Vrydagaand waarin die sanger Wynand Breedt (45) deur 'n onbekende aanvaller doodgeskiet is.
Nog 'n verkragtingsklag by saak teen modelbaas gevoeg
Nog 'n aanklag van verkragting is Dinsdag in die landdroshof in Kaapstad by die verkragtingsaak teen die eienaar van een van die talle modelagentskappe in Loopstraat gevoeg.
Slyp saam met Andy Murray by Wimbledon
Die droom van 'n private oefensessie saam met Andy Murray sal waar word vir een tennisondersteuner nadat topspelers betrek is by 'n fondsinsamelingsprojek vir beroepsafrigters wat finansieel sukkel tydens die Covid-19-pandemie.
Kings-vleuel help behoeftiges ná herstelkans
As daar een speler van die Southern Kings is wat nie kan wag om homself op die rugbyveld te bewys nie, is dit die sterk vleuel Christian Ambadiang.
Makwethu jag nóg so 'n goeie seisoen
Hy kyk nie te ver vooruit nie. Om net bestendig te bly, is een van sy groot doelwitte vir die komende seisoen.
'Ekonomie kan nie staking in vervoerbedryf bekostig'
Die Padvragvereniging (RFA) het Dinsdag gesê 'n nasionale staking in die logistieke en vervoerbedryf is nie die oplossing vir die beweerde uitbuiting van vragmotorbestuurders deur vervoermaatskappye nie.
Eskom waarsku oor krag ná 2 eenhede uitskop
Die risiko van beurtkrag gaan tot ná die naweek voortduur.
Koop van noodkrag kruip nader
Gwede Mantashe, minister van minerale bronne en energie, het uiteindelik die nodige amptelike groen lig gegee vir die bou van 2 000 MW se noodkragvoorsiening.
Ondanks toegewings bly dié teaters gesluit
Terwyl fliekteaters oor die pad vorentoe vergader, bly talle teaters se deure steeds toe nadat hulle die groen lig van die regering gekry het om sake te hervat.
'Nuwe Cheetahs sal moet uithaal en wys'
Deur Owen Kock 29 Mei 2020 15:28
So sê Hawies Fourie, afrigter van die Cheetahs. Hy en sy span hou nes die res van die Suid-Afrikaanse franchises asem op om te hoor wanneer hulle weer in groepe kan begin oefen en wanneer rugby uiteindelik weer in Suid-Afrika hervat sal word.
Hawies Fourie, afrigter van die Cheetahs, sê dis maar frustrerend dat die spelers nog nie weer saam kan oefen of die gimnasium besoek nie. Foto: Mlungisi Louw
Hoewel daar op vlak 3 van die inperking geoefen kan word, kan dit steeds nie in spanverband geskied nie, wat beteken dat die Cheetahs soos hulle tans doen – op hulle eie sal moet voortgaan sê Fourie.
"Wat wedstryde betref en wanneer dit gespeel sal word, weet niemand nie. Wat die spelers betref wat in Julie by ons aansluit, sal hulle – wanneer ons weer kan saamoefen – moet wys hulle is reg en goed genoeg. Dan sal hulle wedstrydtyd kry," sê Fourie.
Die beplanning deur die Suid-Afrikaanse Rugbyunie (Saru) is vir 'n kompetisie tussen die Superrugby-spanne en die twee Pro14-spanne (Cheetahs en Southern Kings) en dan is daar ook aanduidings dat die Curriebeker-reeks later vanjaar oor 'n dubbelronde beslis kan word, maar nog niks is gefinaliseer nie.
Wat die nuwe spelers van die Cheetahs betref, behoort die senters Frans Steyn en Howard Mnisi op hul pos te wees ná 1 Julie. Dan is daar nog die haker Louis van der Westhuizen, wat vanaf 1 November amptelik gekontrakteer is, maar reeds in Julie in Bloemfontein aankom en waarskynlik saam met die span sal oefen.
Die losvoorspeler George Cronjé en die vleuel Marcell Muller (albei juniors) is nog twee spelers wat op 1 Julie aanmeld en sal waarskynlik nie in aanmerking kom om te speel nie, maar hulle sal ook inval en hulle vertroud maak met die stelsels in plek by die Cheetahs.
Ons wag vir Saru en hulle wag weer vir die regering, so ons kan nie daaroor bespiegel nie.
"Dis maar moeilik om te kan voorspel wanneer ons weer kan begin. Ons wag vir Saru en hulle wag weer vir die regering, so ons kan nie daaroor bespiegel nie.
"Op die oomblik oefen die spelers goed en hulle word elke Donderdag gemonitor. Die tye word ingesamel en soos sake staan, verbeter hulle elke week met die 3 km-tydtoets.
"Maar dit is maar frustrerend vir ons almal om op ons eie te oefen en dit sal baie help as ons solank in kleiner groepe kan begin.
"Die werk in die gimnasium is die een aspek van ons oefening wat die meeste gaan agterbly in dié tyd. Ons sal baie hard in die gimnasium moet werk en ons weet nie wanneer ons toegelaat gaan word om dít weer te doen nie," sê Fourie.